वार्षिकोत्सव में छात्रों की रंगारंग प्रस्तुति
सिवानाके निकटवर्ती ग्राम इंद्राणा में शनिवार को गुरु आत्मानंद विद्या मंदिर उच्च प्राथमिक स्कूल में वार्षिकोत्सव एवं कक्षा अष्टम के छात्रों का आशीर्वाद समारोह धूमधाम से मनाया।
कार्यक्रम में बालक-बालिकाओं द्वारा रंगारंग सांस्कृतिक कार्यक्रम प्रस्तुत किए। कक्षा अष्टम के छात्रों को आशीर्वाद देते हुए स्कूल के प्रधानाध्यापक मोटसिंह राजपुरोहित ने कहा कि विद्यार्थी शिक्षा पर जोर देकर के अपने भविष्य को उज्ज्वल बनाए। इस दौरान विद्यार्थियाें को सुंदरसिंह पुत्र तेजसिंह ने मिष्ठान वितरित किया। विशनसिंह पुत्र रघुनाथसिंह ने विद्यार्थियों को पुरस्कृत किया। इस दौरान नरपतसिंह भायल, बगदसिंह सोढ़ा, प्रेमसिंह, रतनसिंह पांचलोड, अध्यापक जितेंद्रसिंह भायल, रणुजाराम मेघवाल, निरमा राजपुरोहित, शांतनु निंबार्क, गौतमसिंह गुड़ानाल सहित स्कूल स्टाफ विद्यार्थी मौजूद थे। स्कूल व्यवस्थापक शैतानसिंह राजपुरोहित ने आभार व्यक्त किया।
hin_Deva awa_Deva hin_Deva